text: Mangler 17 plejefamilier
  08 marts 2010 kl. 16.20
  En måned før ankomst mangler der stadig plejefamilier til 17 grønlandske børn til et to måneders ophold i Fredericia.
  Det har fået Fredericia Kommune til at komme med et nødråb i alle medier.
  Det er 42. gang, at Fredericia modtager et hold 11-årige fra Ilulissat (tidl. Jakobshavn). Her tilbydes alle i årgangen et ophold i Danmark, hvor de kan få et indblik i dansk kultur og det danske samfund.
  
  58 af 64 har sagt jatak
  I år er der 64 11-årige i Ilulissat - og heraf har 58 taget imod tilbuddet. Men det bekymrer kommunen, at der trods alt mangler hjem til hver tredie - på et så sent tidspunkt. 
  - Det er ikke noget krav, at man har hjemmeboende børn i aldersklassen. Bare man tager imod med åbne arme, siger John Bech Hansen, Fredericia Kommune.
  
  Informationsmøde onsdag
  Onsdag aften (kl. 18.30) holdes et informationsmøde i Fredericia Idrætscenter. Og John Bech Hansen holder sin mobil-telefon åben, hvis nogen får lyst til at være plejefamilie. Den har nummeret 4032 0815.
  